cyanic-selkie/wikianc huggingface dataset:
ลูมินอล
ลูมินอล (อักษรละติน: Luminol) เป็นสารเคมีที่สามารถตรวจพบร่องรอยของเลือดได้ ซึ่งหน่วยงาน Crime Scene Investigation หรือ CSI จะใช้บ่อยเพื่อหาร่องรอยของเลือด ถึงแม้ว่าจะใช้ไม้ถูพื้นทำความสะอาดลบรอยเลือดก็ตาม แต่ถ้าไม่ใช้สารเคมีช่วย ล้างรอยเลือด รอยเลือดจะติดอยู่นานเป็นปีโดยที่คนเราไม่สามารถมองเห็นได้ด้วยตาเปล่า วิธีการคร่าวๆคือสารลูมินอลจะทำปฏิกิริยากับ ฮีโมโกลบิน ทำให้แสงเปล่งออกมา เป็นกระบวนการที่พลังงานของสารเริ่มต้นมากกว่าพลังงานของสารผลิตภัณฑ์ ทำให้โมเลกุลนำพลังงานที่เหลือออกมาในรูปแบบของโฟตอนแสง กระบวนการนี้เรียกว่า Chemiluminescence
วิธีเตรียมสารของ CSI
ลูมินอลที่เป็นสารชนิดผงนำมาผสมกับของเหลวที่มีส่วนประสมของ ไฮโดรเจนเพอร์ออกไซด์ ไฮดรอกไซด์ และอื่นๆ ซึ่ง ไฮโดรเจนเพอร์ออกไซด์ และ ลูมินอล เป็นส่วนผสมหลัก ผสมเสร็จก็นำมาใส่ขวดสเปรย์ไว้ก็พร้อมใช้งานแต่ถ้าแค่นั้น ปฏิกิริยาจะเกิดช้าจึงต้องการตัวเร่งปฏิกิริยาเพื่อเห็นแสงที่เปร่งออกมาได้ไวขึ้น ซึ่งในกรณีเลือด เหล็กที่อยู่ในฮีโมโกบิลเป็นตัวเร่งปฏิกิริยา
กันบาวด์
กันบาวด์ (Gunbound, ตามตราการค้าเป็น GunBound; 건바운드) เป็นเกมปืนใหญ่ประเภทผลัดทีละรอบสำหรับผู้เล่นหลายคน พัฒนาโดยผู้พัฒนาจากเกาหลีใต้ ซอฟต์นิกซ์ ซึ่งถูกเทียบกับซีรีส์ วอร์มส เนื่องจากมีวิธีเล่นคล้ายกัน
เกมรุ่นดั้งเดิมถูกเผยแพร่ในประเทศเกาหลีใต้เมื่อเดือนพฤษภาคม ค.ศ. 2002 ก่อนที่จะเผยแพร่ทั่วโลกในเดือนสิงหาคม ค.ศ. 2003 เกมภาคแยกสำหรับเกมโทรศัพท์ชื่อ GunboundM ถูกเผยแพร่ในเดือนกรกฎาคม ค.ศ. 2017  จากนั้นมีการประกาศจะเผยแพร่ภาคต่อที่มีชื่อว่า New Gunbound สำหรับโทรศัพท์ในเดือนกันยายน ค.ศ. 2019 และพีซีในเดือนพฤษภาคม ค.ศ. 2020 มีการวางแผนจำหน่ายรุ่นพีซีบนสตีมในเดือนกรกฎาคม ค.ศ. 2020 อย่างไรก็ตาม ตัวเกมก็ยังไม่ได้เผยแพร่โดยไม่ทราบสาเหตุ
ยานพาหนะ
ยาพาหนะกันบาวด์ปรากฏในรูปแบบของรถถังมีชีวิตและไดโนเสาร์หลายชนิด โดยเดิมในกันบาวด์ซีซั่นที่ 1 มียานพาหนะทั้งหมดจำนวน 16 ชนิด และเพิ่มเติมอีก 2 ชนิดในกันบาวด์ซีซั่นที่ 2 รวม 18 ชนิด
การตอบรับ
วารสาร พีซีเกมเมอร์ ในอังกฤษให้คะแนน กันบาวน์ ไป 83 จาก 100 คะแนน
มะม่วงกวน
มะม่วงกวน, ส้มแผ่น หรือ ส้มลิ้ม เป็นขนมชนิดหนึ่ง มีลักษณะเป็นแผ่นบาง ๆ ค่อนข้างใส สีออกเหลืองหรือน้ำตาลอมเหลือง มีความเหนียวพอสมควร ทำเป็นรูปวงกลม ดอกไม้ หรือ ม้วนเป็นเกลียว เป็นต้น การทำมะม่วงกวนถือเป็นหนึ่งในวิธีการถนอมอาหารที่มีมาตั้งแต่สมัยโบราณ หลักการถนอมอาหารโดยการกวนนั้นมีหลักดังนี้คือ นำเอาผลไม้ที่สุกแล้วมาเคี่ยวผสมรวมกับน้ำตาล โดยอาศัยความร้อนเป็นหลัก ซึ่งในการทำมะม่วงกวนนั้น ถือเป็นการกวนแบบแห้งที่ต้องใช้น้ำตาลในอัตราส่วนมาก ๆ นั่นเอง รสชาติของมะม่วงกวน โดยส่วนใหญ่มักมีรสหวาน หวานอมเปรี้ยว หรือเปรี้ยวจัด โดยเคล็ดลับในการทำมะม่วงกวนให้น่ากิน คือการเลือกมะม่วงที่ไม่สุกจนเกินไป และแนะนำให้ใช้มะม่วงแก้วซึ่งเป็นที่นิยมกันอย่างแพร่หลายมากที่สุดในท้องตลาด หรือสามารถนำเอามะม่วงหลาย ๆ ชนิดมาผสมรวมกันก็ได้ ในความเป็นจริง วิธีการทำมะม่วงกวนนั้นถือว่าไม่มีหลักเกณฑ์หรืออัตราส่วนของส่วนผสมที่แน่นอนตายตัว ขึ้นอยู่กับการประยุกต์ดัดแปลงของแต่ละคนเพื่อให้ได้มะม่วงกวนในรสชาติตามที่ต้องการ
แหล่งผลิตชื่อดัง
ตัวอย่างเช่น มะม่วงกวนสูตรแปดริ้วของจังหวัดฉะเชิงเทรา หรือมะม่วงกวนหนึ่งผลิตภัณฑ์หนึ่งตำบลของอำเภอหัวหิน เป็นต้น
อ้างอิง
หนังสือวิธีการถนอมอาหาร โดย ยุวดี ชื่นจิตร, หน้า 45, สำนักพิมพ์ลายน้ำ
วัดบางแก้ว (จังหวัดนครปฐม)
วัดบางแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางแก้ว อำเภอนครชัยศรี จังหวัดนครปฐม ปัจจุบันพระครูพิจิตรสรคุณ (พร ปภากโร) ดำรงตำแหน่งเป็นเจ้าอาวาส
วัดบางแก้วตั้งวัดเมื่อ พ.ศ. 2340 ซึ่งตรงกับสมัยรัตนโกสินทร์ตอนต้น แต่ยังไม่มีหลักฐานที่ปรากฏแน่ชัด โดยวัดบางแก้วอยู่ในบริเวณเดียวกันกับวัดไทร โดยอยู่กันคนละฝั่งคลองบางแก้วมีสะพานเชื่อมถึงกัน วัดได้รับพระราชทานวิสุงคามสีมาเมื่อ พ.ศ. 2513 ด้านการศึกษา ทางวัดสร้างโรงเรียนพระปริยัติธรรมโดยพระครูศีลกันตาภรณ์และศิษยานุศิษย์ ได้สร้างถวายเมื่อ พ.ศ. 2538 ใช้เป็นสถานที่ศึกษา การจัดการเรียนการสอน แต่ในปัจจุบันได้ย้ายไปสอนที่วัดไทร เพราะมีจำนวนผู้เรียนน้อยลง
อุโบสถวัดบางแก้ว ยังไม่มีการจารึกว่าสร้างขึ้นเมื่อใด แต่อุโบสถสร้างด้วยศิลปะรัตนโกสินทร์ หน้าบันมีการตกแต่งลงลวดลายอย่างเรียบง่าย หลังคามุงด้วยกระเบื้องดินเผา หน้าบันมีการประดับด้วยลายไทย
การขนส่งระบบรางในประเทศเยอรมนี
ในปี ค.ศ. 2005 เยอรมนีมีโครงข่ายรถไฟรวมทั้งสิ้นกว่า 41,315 กิโลเมตร โดยมีระยะทางที่ติดตั้งจ่ายไฟฟ้า 19,857 กิโลเมตร
ภาพรวม
ด็อยท์เชอบานและบริษัทรถไฟเอกชนกว่า 1500 แห่ง มีรถไฟรวม 23,496 คัน
ใน ค.ศ. 2006 มีผู้โดยสารรวม 119,968,000 คนในทางไกล และ 2,091,828,000 คนในทางสั้น
ความหลากหลายทางชีวภาพในประเทศรัสเซีย
ความหลากหลายทางชีวภาพที่อยู่ในประเทศรัสเซีย มีอยู่ในภูมิประเทศที่ทอดตัวข้าม 12 เขตเวลา และจากภูมิภาคทุนดราไกลออกไปทางทิศตะวันตกเฉียงเหนือสู่เทือกเขาคอเคซัสและทุ่งหญ้าแพรรีในภาคใต้ รวมทั้งป่าไม้เมืองหนาวซึ่งครอบคลุม 70 เปอร์เซ็นต์ของดินแดนประเทศ ป่าของประเทศรัสเซียมีเป็นจำนวน 22 เปอร์เซ็นต์ของป่าในโลก เช่นเดียวกับ 33 เปอร์เซ็นต์ของป่าเขตอบอุ่นทั้งหมดในโลก
ตามข้อมูลที่ได้รับการประดับในหนังสือข้อมูลแดงของสหพันธรัฐรัสเซียเมื่อปี ค.ศ. 1997 มีสัตว์เลี้ยงลูกด้วยนม 266 สายพันธุ์และนก 780 สายพันธุ์ที่อยู่ภายใต้การคุ้มครอง บางส่วนของสายพันธุ์พืชที่ถูกคุกคามคือไม้สนซีดาร์ไซบีเรียและไม้สนซีดาร์เกาหลีในภาคตะวันออกสุดของประเทศ, เกาลัดป่าในคอเคซัส ในรัสเซียตะวันออกไกล มีสัตว์เลี้ยงลูกด้วยนมที่ได้รับการรายงานเป็นหมีสีน้ำตาล, ลิงซ์ยูเรเชีย, กวางแดง, เสือโคร่งอามูร์, เสือดาวอามูร์ และหมีดำเอเชีย นอกจากนี้ยังมีนกประมาณ 350 สายพันธุ์ และร้อยละ 30 ของสัตว์ใกล้สูญพันธุ์ในประเทศรัสเซียจะพบได้ที่นี่ ซึ่งรวมถึง 48 ชนิดที่ใกล้สูญพันธุ์โดยไม่ซ้ำกัน สัตว์กินเนื้อที่อยู่ภายใต้การคุกคาม ได้แก่ เสือโคร่งไซบีเรียซึ่งมีเพียงประมาณ 400 ตัว และเสือดาวอามูร์ซึ่งเหลืออยู่เพียง 30 ตัวในปี ค.ศ. 2013
ฮอจจีออบอด (เทศมณฑลโกลแบฮอร์)
ฮอจจีออบอด เป็นหมู่บ้านในตำบลบีแซคี อำเภอกลาง เทศมณฑลเชนอรอน จังหวัดโฆรอซอเนแรแซวี ประเทศอิหร่าน จากสำมะโน พ.ศ. 2549 หมู่บ้านนี้มีประชากร 58 คนใน 12 ครัวเรือน
มัคซีมีลีอาน ฟ็อน ชเป
มัคซีมีลีอาน โยฮันเนิส มารีอา ฮูแบร์ท ไรชส์กราฟ ฟ็อน ชเป (Maximilian Johannes Maria Hubert Reichsgraf von Spee) เป็นทหารเรือของกองทัพเรือจักรวรรดิเยอรมัน บังคับบัญชาหมวดเรือเอเชียตะวันออกในช่วงสงครามโลกครั้งที่หนึ่ง ชเปเข้าเป็นทหารเรือใน ค.ศ. 1878 และได้ปฏิบัติหน้าที่หลายบทบาทและสถานที่ เช่น ประจำการบนเรือปืนอาณานิคมในแอฟริกาตะวันตกของเยอรมนีในคริสต์ทศวรรษ 1880 และหมวดเรือแอฟริกาตะวันออกในปลายคริสต์ทศวรรษ 1890 เขาดำรงตำแหน่งผู้บังคับการเรือรบหลายลำในต้นคริสต์ทศวรรษ 1900
เมื่อสงครามโลกครั้งที่หนึ่งปะทุขึ้นในเดือนกรกฎาคม ค.ศ. 1914 นายพลเรือชเปได้นำหมวดเรือที่ประจำการในจีนข้ามมหาสมุทรแปซิฟิกไปยังทวีปอเมริกาใต้ ที่นั่นเขาได้เอาชนะหมวดเรือลาดตระเวนที่ 4 ราชนาวีอังกฤษ ในยุทธนาวีที่โคโรเนล และในเดือนต่อมา นายพลเรือชเปตัดสินใจโจมตีฐานทัพเรืออังกฤษบนหมู่เกาะฟอล์กแลนด์ เกิดเป็นยุทธนาวีหมู่เกาะฟอล์กแลนด์ ซึ่งในศึกครั้งนี้ หมวดเรืออังกฤษซึ่งมีเรือลาดตระเวนประจัญบานทรงอานุภาพถึงสองลำรวมอยู่ด้วย ได้ทำลายหมวดเรือเอเชียตะวันออกของชเป นายพลเรือชเป บุตรชายสองคน และทหารเรือเยอรมัน 2,200 นายเสียชีวิตในหน้าที่ ชเปได้รับการยกย่องเป็นวีรบุรุษในจักรวรรดิเยอรมัน มีเรือรบหลายลำในเวลาต่อมาถูกตั้งชื่อเป็นชื่อของเขาเพื่อเป็นเกียรติ รวมถึง เรือลาดตระเวนหนักนายพลเรือ กราฟ ชเป
นายพลเรือชเปเกิดในกรุงโคเปนเฮเกน ประเทศเดนมาร์ก และเติบโตในแถบไรน์ลันท์ของเยอรมนี ซึ่งครอบครัวของเขามีที่ดินที่นั่น ใน ค.ศ. 1889 ชเปสมรสกับมาร์กาเรเทอ ไฟรอิน ฟ็อน แดร์ อ็อสเทิน-ซัคเคิน (Margareta Freiin von der Osten-Sacken) ทั้งสองมีบุตรชายสองคน
อ้างอิง
18611914
การเลือกตั้งทั่วไปในไลบีเรีย ค.ศ. 1923
การเลือกตั้งทั่วไปในประเทศไลบีเรีย เกิดขึ้นในปี ค.ศ. 1923 เป็นการเลือกตั้งประธานาธิบดี ผลการเลือกตั้งปรากฎว่า ชาร์ล ดี. บี. คิง พรรคทรูวิก ได้รับเลือกเป็นสมัยที่ 2
ร็อด เคลเลอร์
พลตรี ร็อดนีย์ เฟรเดอริก เลโอโปลด์ เคลเลอร์ ซีบีอี (Major General Rodney Frederick Leopold Keller CBE; 2 ตุลาคม ค.ศ. 1900 – 21 มิถุนายน ค.ศ. 1954) เป็นนายทหารกองทัพบกแคนาดาที่มีชื่อเสียง โดยเป็นผู้บังคับบัญชาระดับกองพลในสงครามโลกครั้งที่สอง เขาได้บัญชาการกองทหารราบแคนาดาที่ 3 บุกหาดจูโนระหว่างปฏิบัติการดีเดย์
ภูมิหลัง
ร็อด เคลเลอร์ เข้าศึกษาที่ราชวิทยาลัยการทหาร ที่คิงส์ตัน รัฐออนแทรีโอ ในปีสุดท้ายของสงครามโลกครั้งที่หนึ่ง ครั้นเมื่อสำเร็จการศึกษา เขาได้เข้าร่วมกรมทหารราบเบาแห่งองค์หญิงแพทริเซีย ซึ่งเป็นหนึ่งในกองทหารของกองกำลังถาวรแห่งประเทศแคนาดา เช่นเดียวกับนายทหารชาวแคนาดาอีกหลายคนในยุคนั้น เขาได้เข้าเรียนที่วิทยาลัยเสนาธิการทหาร แคมเบอร์รี
ราชการสงคราม
เมื่อประเทศแคนาดาเข้าสู่สงคราม ร็อด เคลเลอร์ ได้รับการส่งตัวไปนอกประเทศในฐานะนายทหารฝ่ายเสนาธิการกองพลน้อย เขาได้รับคำสั่งจากกรมทหารราบเบาแห่งองค์หญิงแพทริเซียในปี ค.ศ. 1941 และไม่กี่เดือนต่อมา ก็ได้รับการเลื่อนตำแหน่งเป็นทหารผู้บัญชาการกองทหารราบแคนาดาที่ 1 เคลเลอร์ได้เป็นพลตรีและระหว่างวันที่ 8 กันยายน ค.ศ. 1942 ถึงวันที่ 8 สิงหาคม ค.ศ. 1944 เขาทำหน้าที่เป็นนายพลผู้บังคับบัญชากองทหารราบแคนาดาที่ 3 พลตรีเคลเลอร์ได้รับความนิยมจากกองกำลังของเขา โดยชื่นชมกิริยาอาการและภาษาที่ตรงไปตรงมาของเขา อย่างไรก็ตาม จากปัญหาการดื่มและการละเมิดมาตรการรักษาความปลอดภัยหลายครั้งก่อนดีเดย์ ส่งผลให้เขาสูญเสียการสนับสนุนทั้งจากนายทหารระดับสูงและลูกทีม
ในช่วงเดือนแรกที่แคว้นนอร์ม็องดี ได้มีการสังเกตว่าเขา"อกสั่นขวัญแขวนและกระสับกระส่าย" หัวหน้าทีมในกองกำลังอังกฤษที่ 1 และกองกำลังอังกฤษที่ 2 พิจารณาว่าเขาไม่เหมาะที่จะเป็นผู้บัญชาการกองกำลัง แต่พลโทกาย ไซมอนส์ ผู้ซึ่งได้รับคำสั่งให้ออกคำสั่งกองกำลังแคนาดาที่ 2 เข้าประจำการในแคว้นนอร์ม็องดี ได้ตัดสินใจให้เขาเกิดความโล่งใจ โดยปฏิเสธการลาออก ซึ่งเคลเลอร์เองก็ยอมรับกับความเครียด ระหว่างการรบที่ก็อง เคลเลอร์ควบคุมปฏิบัติการวินด์เซอร์ได้ไม่ดี ในการส่งกองกำลังเสริมเข้ามาเพื่อจัดการกับกองพล และมอบอำนาจการวางแผนให้แก่หนึ่งในกองพันของเขา เคลเลอร์ยังเป็นที่ทราบกันว่ามีความประหม่าในเดือนสิงหาคม และข่าวลือเริ่มแพร่กระจายออกไปในส่วนที่ว่า"เคลเลอร์เป็นคนขลาด"
แม้จะมีการร้องเรียนต่อจากเบื้องบนและเบื้องล่าง ไซมอนส์ และพลเอกแฮรี คีราร์ ที่เขาชื่นชม ต่างก็ปฏิเสธที่จะปลดตำแหน่ง ทว่า เคราะห์กรรมแทรกแซงเมื่อเขาถูกยิงจากพวกเดียวกันในวันที่ 8 สิงหาคม เครื่องบินทิ้งระเบิดของสหรัฐได้ทิ้งระเบิดแบบปูพรมระหว่างปฏิบัติการโททอลไลซ์ เคลเลอร์จึงไม่ได้รับคำสั่งทางทหารอีกต่อไป เขาเสียชีวิตในสิบปีต่อมา (ค.ศ. 1954) ขณะเยี่ยมเยือนแคว้นนอร์ม็องดี
มรดกสืบทอด
จากการเข้าศึกษาที่ราชวิทยาลัยการทหารแห่งประเทศแคนาดาในปี ค.ศ. 1917 ได้มีการนำเสนอภาพสีน้ำมันหมายเลข 1341 เป็นภาพพลตรี ร็อด เคลเลอร์ ในปี ค.ศ. 1965
คำศัพท์ที่ใช้ในกีฬาเทนนิส
รายชื่อคำศัพท์ที่ใช้ในวงการกีฬาเทนนิส
1.Ace : ลูกเสิร์ฟที่ผู้รับไม่สามารถรับได้
3.Ad in : ผู้เสิร์ฟได้เปรียบ
4.Ad out : ผู้เสิร์ฟเสียเปรียบ
5.Angle shot : การตีลูกทแยงเพื่อให้ลูกกระดอนออกทางด้านข้าง
6.Approach : การตีลูกแบบเข้าหาตาข่าย
7.Attack drive : การตีลูกบอลอย่างแรง
8.Band : แถบขาวที่ติดอยู่บนตาข่าย
9.Baseline : เส้นหลังหรือเส้นท้ายสนาม
10.Bye : ชนะผ่าน
11.Cannon balls : การเสริฟที่เร็วและแรง
12.Chip shot : การตีตัด
13.Crosscourt shot : การตีลูกทแยง
14.Down-the-line : การตีลูกขนานเส้น
15.Drop volley : การตีหยอด
16.Fault : การเสริฟเสีย
18.Gut : เอ็นที่ทำในไม้เทนนิส
19.Half-volley : การตีลูกพร้อม
23.Lob : ลูกโด่ง
24.Let : การเล่นคะแนนนั้นๆใหม่
25.Love : การขานคะแนนศูนย์
26.Miss : การตีไม่โดนบอล
27.Pace : ความเร็วของลูก
30.Seed : มืออันดับ
ดับเบิลโฟลด์
ดับเบิลโฟลด์ หอสมุดและการทำลายกระดาษ (Double Fold: Libraries and the Assault on Paper) คือ หนังสือสารคดีที่แต่งโดย นิโคล์ซัน เบเกอร์ ซึ่งถูกตีพิมพ์ในเดือนเมษายน ปี 2544 บางส่วนของหนังสือถูกนำมาใส่ในนิตยสารเดอะนิวยอร์กเกอร์ ฉบับเดือนกรกฎาคม ปี 2543 ถายใต้หัวข้อว่า "เส้นตาย การเดิมพันอันสิ้นหวังเพื่อรักษาอดีตของอเมริกา"  งานวิจัยที่ละเอียดถี่ถ้วนนี้ (มีอ้างอิงท้ายเรื่องถึง 63 หน้า และอ้างอิงถึง 18 หน้าในรูปแบบของหนังสือปกอ่อน) รายระเอียดของการสำรวจของเบเกร์เพื่อเปิดโปงชะตาของหนังสือและหนังสือพิมพ์นับพันเล่มและฉบับซึ่งมักถูกแทนที่หรือทำลายในยุครุ่งเรืองของไมโครฟิล์ม ในช่วง 2523 ถึง 2543 ดับเบิลโฟลด์ เป็นชิ้นงานที่เป็นที่ถกเถียงและตั้งใจที่จะเอนเอียง เบเกอร์ยังกล่าวอีกว่า "นี่ไม่ใช่การรายงานผลอย่างยุติธรรม"
บทสรุป
คำว่า "ดับเบิลโฟลด์" หมายถึง การทดสอบที่บรรณารักษ์ และผู้บริหารการอนุรักษ์ใช้เพื่อวัดความเปราะบางและ "การใช้งาน" ของกระดาษ การทดสอบประกอบด้วยการพับมุมกระดาษของหนังสือหรือหนังสือพิมพ์ จากนั้นพับกลับไปอีกด้าน ทำอย่างนี้หนึ่งรอบเรียกว่าการทำดับเบิลโฟลด์หนึ่งครั้ง การกระทำนี้ถูกทำซ้ำจนกว่ากระดาษจะขาดหรือเกือบจะขาด การทดสอบนี้จะให้จำนวนของการพับ และถูกใช้โดยเจ้าหน้าที่หอสมุดเพื่อระบุจำนวนหนังสือในสถาบัน ที่มีความเปราะบาง ในบางกรณี สิ่งนี้ถูกทำเพื่อเป็นเหตุผลในการนำหนังสือออกจากชั้น หรือแทนที่หนังสือในชั้นในรูปแบบอื่น (ส่วนใหญ่โดยไมโครฟิล์ม) เบเกอร์บรรยายดับเบิลโฟลด์ว่า "...เป็นขยะและความบ้าคลั่ง หน้าหนังสือนั้นทำให้งอได้ง่าย และสร้างมาเพื่อให้โค้งงอ ไม่ใช่พับโอะริงะมิ" (หน้า 157)
ชื่อของบทใน ดับเบิลโฟลด์  ได้แก่ "การทำลายเพื่อรักษา" "มันอาจโหดร้าย"  "นักเลงและตุ๊ด" "หนังสือ 3.3 ล้านเล่ม 358 ล้านดอลล่า" และ " ไร้สาระที่สุด" ในหนังสือ เบเกอร์ต่อต้านการทำลายหนังสือและหนังสือพิมพ์โดยสถาบันซึ่งควรทำหน้าที่สงวน เขานำเสนอความตึงเครียดระหว่างการสงวนและการเข้าถึง สิ่งไหนควรมาก่อน หอสมุดควรสงวนหนังสือที่มีความบอบบางไว้ทั้งเล่ม หรือควรจะทำอย่างไรก็ได้เพื่อเพิ่มการเข้าถึงของหนังสือ เช่นโดยการบรรจุเป็นไฟล์ดิจิทัล หรือไมโครฟิล์มแม้บางครั้งจะต้องทำลายหนังสือ เบเกอร์อ้างว่าเป้าหมายเหล่านี้ไม่ต้องการข้อถกเถียง "ทำไมพวกเราไม่สามารถหาประโยชน์จากสำเนาดิจิทัลที่ใหม่และแพง และเก็บหนังสือที่มีคุณค่าทางประวัติศาสตร์ไว้บนชั้น อย่างที่มันเคยเป็น เพื่อขอบคุณหยากเหงื่อและความเที่ยงธรรมของบรรพบุรุษ" (หน้า 67)
การลงประชามติรัฐธรรมนูญไลบีเรีย ค.ศ. 1984
การลงประชามติรัฐธรรมนูญฉบับใหม่ เกิดขึ้นในประเทศไลบีเรีย เกิดขึ้นเมื่อวันที่ 3 กรกฎาคม ค.ศ. 1984 โดยมีผู้ใช้สิทธิ์ลงประชามติถึง 96.6% เห็นชอบ 98.6%  เป็นผลให้รัฐธรรมนูญถูกประกาศใช้ในวันที่ 6 มกราคม ค.ศ. 1986
โดเวอร์ (รัฐเดลาแวร์)
โดเวอร์ (Dover) เป็นเมืองหลวงและเมืองใหญ่เป็นอันดับ 2 ของรัฐเดลาแวร์ สหรัฐ เป็นเคาน์ตีซีตของเคนต์เคาน์ตี ตั้งอยู่ริมฝั่งแม่น้ำเซนต์จอห์น บริเวณที่ราบลุ่มแม่น้ำเดลาแวร์ เมืองนี้ตั้งชื่อโดย วิลเลียม เพนน์ โดยตั้งตามเมืองโดเวอร์ มณฑลเคนต์ ประเทศอังกฤษ เมืองมีประชากร 36,047 คน (ค.ศ. 2010)
แมรี เมลลอน
แมรี เมลลอน (Mary Mallon; 23 กันยายน ค.ศ. 1869 – 11 พฤศจิกายน ค.ศ. 1938) หรือรู้จักในชื่อ ไทฟอยด์ แมรี (Typhoid Mary) เป็นแม่ครัวชาวไอริช เชื่อว่าเธอทำให้คนแพร่เชื้อไข้รากสาดน้อย 51 คน ซึ่งมี 3 คนที่เสียชีวิต และถือเป็นคนแรกในสหรัฐที่ได้รับการระบุว่าเป็นคนที่เป็นพาหะนำโรคของโรคนี้ เธอถูกเจ้าหน้าที่บังคับกักตัวสองครั้ง และเสียชีวิตหลังการกักตัวนานร่วม 3 ทศวรรษ
ชีวิตช่วงแรก
แมรี เมลลอนเกิดเมื่อปี ค.ศ. 1869 ที่คุกส์ทาวน์ เคาน์ตีไทโรน ปัจจุบันอยู่ในไอร์แลนด์เหนือ เธออพยพมาสหรัฐอเมริกาเมื่อปี 1883 หรือ 1884 ได้อาศัยอยู่กับลุงและป้าในช่วงนั้น และต่อมาได้งานเป็นแม่ครัวให้กับครอบครัวผู้มีฐานะ
การงาน
ตั้งแต่ ปี ค.ศ. 1900 ถึง 1907 เมลลอนทำงานเป็นแม่ครัวในพื้นที่ของนิวยอร์กให้กับเจ็ดครอบครัว ในปี 1900 เธอทำงานในแมมาโรเนก นิวยอร์ก ในช่วงที่เธอได้รับการว่าจ้างนั้น ผู้คนในบ้านพักก็ป่วยเป็นไข้รากสาดน้อย ต่อมาในปี ค.ศ. 1901 เธอย้ายมาแมนฮัตตัน ครอบครัวที่เธอทำงานด้วยก็เป็นไข้และมีอาการท้องร่วง และหญิงซักผ้าเสียชีวิต เมลลอนได้ทำงานกับทนายความ และได้ออกจากบ้านไปหลังสมาชิกในบ้าน 7 ใน 8 คน ป่วย
ปี ค.ศ. 1906 เมลลอนทำงานในออยสเตอร์เบย์ เกาะลอง และภายในสองอาทิตย์ สมาชิก 10 ใน 11 ครอบครัวก็ถูกส่งเข้าโรงพยาบาลด้วยโรคไข้รากสาดน้อย เธอจึงเปลี่ยนงานอีกครั้ง และเหตุการณ์เช่นนี้เกิดครั้งซ้ำอีกใน 3 ครอบครัว เธอทำงานเป็นแม่ครัวให้กับครอบครัวของนายธนาคารผู้ร่ำรวยในนิวยอร์ก ที่ชื่อ ชาลส์ เฮนรี วอร์เรน เมื่อวอร์เรนเช่าบ้านในออยสเตอร์ในช่วงฤดูร้อนปี 1906 เมลลอนก็ไปด้วย และในช่วง 27 สิงหาคม ถึง 3 กันยายน สมาชิก 6 คน ใน 11 คนของครอบครัวนี้ก็ป่วยเป็นโรคไข้รากสาดน้อย ซึ่งถือเป็นโรคที่ผิดปกติในแถบออยสเตอร์เบย์
การสืบสวน
ปลายปี ค.ศ. 1906 มีหนึ่งครอบครัวจ้างนักวิจัยด้านไข้รากสาดน้อย ที่ชื่อ จอร์จ โซเพอร์ เพื่อทำการสืบสวน โซเพอร์ได้เผยแพร่ผลลัพธ์เมื่อวันที่ 15 มิถุนายน ค.ศ. 1907 ใน Journal of the American Medical Association เขาเชื่อว่า เมลลอนอาจเป็นตัวแพร่เชื้อ เขาเขียนไว้ว่า
พบครอบครัวครัวหนึ่งได้เปลี่ยนแม่ครัวเมื่อวันที่ 4 สิงหาคม ราว 3 อาทิตย์ก่อที่โรคไข้ราดสาดน้อยจะระบาด แม่ครัวคนใหม่ เมลลอนอยู่กับครอบครัวนี้ในช่วงเวลาสั้น ๆ เพียง 3 อาทิตย์ ก็โรคจะแพร่ระบาด เมลลอนเป็นหญิงชาวไอริชอายุราว 40 ปี รูปร่างสูง ใหญ่ เป็นโสด ดูเหมือนเธอมีสุขภาพสมบูรณ์ดี
โซเพอร์พบว่าหญิงคนนี้ เกี่ยวข้องกับการแพร่ระบาดของโรคที่ผ่านมาทั้งหมด แต่เขาไม่สามารถระบุสถานที่อยู่ของเธอได้ เพราะเธอจะเริ่มออกจากบ้านไปเมื่อเกิดโรคระบาดขึ้นมา โดยไม่ได้บอกที่อยู่ไว้ โซเพอร์ยังทราบถึงโรคระบาดที่เพิ่งเกิดขึ้นในเพนต์เฮาส์บนถนนพาร์กเอเวนิว ซึ่งพบว่าเมลลอนทำงานเป็นแม่ครัว คนรับใช้ในบ้านนั้นสองคนถูกส่งเข้าโรงพยาบาล ขณะที่ลูกสาวของเจ้าของบ้านเสียชีวิต
เมื่อโซเพอร์สามารถเข้าถึงเมลลอนได้แล้ว เธอปฏิเสธอย่างหนักแน่นว่าจะไม่ให้ตัวอย่างปัสสาวะและอุจจาระ เขาจึงรวบรวมประวัติการว่าจ้างงานในรอบ 4–5 ปีของเธอ ก็พบว่ามี 8 ครอบครัวที่ว่าจ้างเมลลอนเป็นแม่ครัว มีคนที่ป่วยเป็นโรคไค้ราดสาดน้อย 7 คน จนเมื่อเขาไปพบเธออีกครั้ง เขานำหมอไปด้วย เธอก็ปฏิเสธอีกครั้ง จนการพบในครั้งถัดมาถึงนำเธอส่งเข้าโรงพยาบาลได้ เขาบอกเธอว่า เขาจะเขียนหนังสือและให้เธอค่าสิทธิ เธอโกรธมากและปฏิเสธไป และขังตัวเองอยุ่ในห้องน้ำ จนกว่าเขาจะออกไป
การกักตัวครั้งแรก (1907–1910)
ในที่สุดกรมสุขภาพนิวยอร์ก (The New York City Health Department) ได้ส่งแพทย์ แซรา โจเซฟีน เบเกอร์ เข้าคุยกับเมลลอน เบเกอร์กล่าวว่า "ช่วงเวลานั้นเธอเชื่อว่า ได้มีการใช้กฎหมายลงโทษเธอเพราะด้านเชื้อชาติ เพราะเธอไม่ได้ทำอะไรผิดเลย" หลายวันต่อมา เบเกอร์มาในที่ทำงานของเมลลอนกับเจ้าหน้าที่ตำรวจหลายคน จับคุมขังเธอได้
ชื่อของเมลลอนได้รับความสนใจจากสื่อ สื่อเรียกเธอว่า "ไทฟอยด์ แมรี" (Typhoid Mary) ซึ่งตีพิมพ์เธอใน Journal of the American Medical Association ในปี 1908 ต่อมาหนังสือที่นิยามคำว่า โรคไข้สาดน้อย ก็เรียกเธออีกครั้งว่า "ไทฟอยด์ แมรี" ในที่คุมขัง เธอถูกบังคับให้ส่งตัวอย่างปัสสาวะและอุจจาระ เจ้าหน้าที่แนะนำว่าให้ตัดถุงน้ำดีเธอทิ้ง เพราะเชื่อว่าเชื้อแบคทีเรียของไทฟอยด์มาจากตรงนี้ อย่างไรก็ตามเธอก็ยังคงปฏิเสธอ เพราะเชื่อว่าเธอไม่มีเชื้อโรค และไม่ยอมที่จะหยุดทำงานเป็นแม่ครัวด้วย
สารวัตรสุขภาพนครนิวยอร์ก ลงความเห็นว่าเธอคือตัวพาหะ อ้างจากกฎบัตรเกรเตอร์นิวยอร์ก (Greater New York Charter) มาตรา 1169 และ 1170 เมลลอนถูกจับขังแยกเดี่ยวเป็นเวลาสามปีที่คลินิกแห่งหนึ่งบนเกาะนอร์ทบราเตอร์
ท้ายสุด ยูจีน เอช. พอร์เตอร์ อธิบดีกรมสุขภาพแห่งรัฐนิวยอร์ก ตัดสินใจว่า ผุ้เป็นพาหะนำโรคไม่ควรจะกักขังเดี่ยว และให้ปล่อยตัวเมลลอน แต่เธอต้องยินยอมตกลงว่าจะไม่กลับไปทำงานเป็นแม่ครัวอีก และควรมีมาตรการที่ดีในการป้องกันการแพร่โรคไข้รากสาดน้อยสู่ผู้อื่น วันที่ 19 กุมภาพันธ์ 1910 เมลลอนตกลงที่จะเปลี่ยนอาชีพ และให้สัญญาเป็นลายลักษณ์อักษรว่าเธอจะระมัดระวังด้านสุขอนามัย และพยายามไม่ให้คนที่เกี่ยวข้องกับเธอติดโรค เธอถูกปล่อยตัวออกมาและใช้ชีวิตในแผ่นดินใหญ่
ปล่อยตัวและการกักตัวครั้งที่สอง (1915–1938)
หลังจากถูกปล่อยตัว เมลลอนทำงานซักผ้า ซึ่งได้รับค่าจ้างน้อยกว่าทำอาหาร หลังจากไม่ประสบความสำเร็จนักกับการทำงานซักผ้ามายาวนานหลายปี เธอเปลี่ยนชื่อมาเป็น แมรี บราวน์ และกลับไปทำอาชีพเดิมที่ถูกห้ามไว้ 5 ปีต่อมา เธอทำงานหลายที่ และทุกที่ที่เธอทำงานก็เกิดโรคไข้ลากสาดน้อย อย่างไรก็ดี เธอเปลี่ยนงานบ่อย ทำให้โซเพอร์ไม่สามารถหาตัวเธอได้พบ
ปี 1918 เมลลอนเริ่มแพร่โรคครั้งใหญ่ ครั้งนี้ที่โรงพยาบาลสตรีสโลนในนครนิวยอร์ก มี 25 คนติดเชื้อ และมีสองคนเสียชีวิต เธอออกจากงานอีกครั้ง แต่ตำรวจสามารถหาตัวเธอได้พบและจับตัวเธอขณะที่เธอกำลังทำอาหารให้เพื่อนอยู่ในเกาะลอง หลังจับเธอ เจ้าหน้าที่ได้กักตัวเธออีกครั้งที่เกาะนอร์ทบราเตอร์ เมื่อวันที่ 27 มีนาคม 1915 เธอก็ยังคงไม่ยอมตัดถุงน้ำดีทิ้ง
เสียชีวิต
เมลลอนใช้ชีวิตที่เหลือด้วยการถูกกักขังที่โรงพยาบาลริเวอร์ไซด์ 6 ปี ก่อนเธอเสียชีวิตเธอเป็นอัมพาต วันที่ 11 พฤศจิกายน 1938 เธอเสียชีวิตจากโรคปอดบวมด้วยวัย 69 ปี การชันสูตรศพเธอ พบว่ามีแบคทีเรียที่มีชีวิตอยู่ที่บริเวณถุงน้ำดีของเธอ
อ้างอิง
18691938
บีไอ
คิม ฮัน-บิน (เกิด 22 ตุลาคม ค.ศ. 1996) รู้จักกันในชื่อการแสดงว่า บีไอ (B.I) เป็นแร็ปเปอร์ นักร้อง-นักแต่งเพลง และโปรดิวเซอร์เพลงชาวเกาหลีใต้ ในปี ค.ศ. 2015 บีไอเปิดตัวในฐานะหัวหน้าวงของไอคอน ต่อมาออกจากวงและต้นสังกัดอย่างเป็นทางการเมื่อวันที่ 12 มิถุนายน 2019
ชีวิตช่วงต้น
คิม ฮัน-บิน เกิดเมื่อวันที่ 22 ตุลาคม ค.ศ. 1996 ในจังหวัดคย็องกี เกาหลีใต้ บีไอปรากฏตัวครั้งแรกโดยการมีส่วนร่วมในการโมตเพลงของเอ็มซี มง "อินเดียนบอย" และยังได้ปรากฏในมิวสิกวิดีโอ ตามด้วยการปรากฏตัวในมิวสิกวิดีโอของเอ็มซี มง "ฮอเรอร์โชว์" หลังจากนั้นบีไอเข้าร่วมกับวายจีเอนเตอร์เทนเมนต์ ในฐานะศิลปินฝึกหัดเมื่อเดือนมกราคม ค.ศ. 2011
2013–2014: วิน: ฮูอีสเน็กซ์ และ โชว์มีเดอะมันนี 3
หลังจากผ่านการฝึกฝนมานานกว่าสองปี บีไอได้เข้าแข่งในรายการของเอ็มเน็ต วิน: ฮูอีสเน็กซ์ เป็นผู้เข้าแข่งขันทีมบี ผลสุดท้ายเป็นชัยชนะของทีมเอในรายการ ดังนั้นเขาจึงกลับไปฝึกต่อกับค่าย เมื่อวันที่ 14 พฤษภาคม ค.ศ. 2014 มีรายงานว่าบีไอและบ็อบบี จะเข้าร่วมแข่งขันในรายการของเอ็มเน็ต โชว์มีเดอะมันนี 3 ตลอดการแสดง บีไอได้เปิดตัวดิจิทัลซิงเกิล ซึ่งต่อมากลาเป็นซิงเกิลแรกจากรายการที่ติดอันดับชาร์ตสูงสุด
2015–2019: เปิดตัวกับไอคอน, กิจกรรมเดี่ยว และการออกจากวง
เมื่อวันที่ 15 กันยายน ค.ศ. 2015 ไอคอนเปิดตัวซิงเกิลประเดิม "มายไทป์" ตามด้วยซิงเกิลนำ "ริทึมทา" และ "แอร์เพลน" กลุ่มปรากฏตัวครั้งแรกในรายการเพลงของเอสบีเอส อินกีกาโย เมื่อวันที่ 4 ตุลาคม ค.ศ. 2015 จากนั้นพวกเขาได้รับรางวัลสามครั้งจากซิงเกิล "มายไทป์" ในเดือนธันวาคม ค.ศ. 2015 บีไอและจินฮวันเข้าร่วมเป็นสมาชิกหลักของรายการมารีแอนด์ไอ จากช่องเจทีบีซี ในเดือนมิถุนายน ค.ศ. 2017 บีไอร่วมกับบ็อบบีได้มีส่วนร่วมกับศิลปินในค่าย ไซ กับเพลง "บ็อมบ์" จากสตูดิโออัลบั้ม 4X2=8
ในเดือนตุลาคม ค.ศ. 2018 บีไอได้รับรางวัลนักแต่งเพลงแห่งปีจากเมลอนมิวสิกอะวอดส์ ครั้งที่ 10 จากการแต่งเพลงนำของไอคอน "เลิฟซีนาริโอ" จากสตูดิโออัลบั้มของพวกเขารีเทิร์น เมื่อวันที่ 7 พฤษภาคม ค.ศ. 2019 มีการเปิดเผยว่าบีไอได้เข้าร่วมเป็นสมาชิกหลักของรายการแกรนด์บูดา-เกสต์ จากช่องเจทีบีซี2
บีไอมีส่วนร่วมกับศิลปินร่วมค่าย อี ฮา-อี ในซิงเกิลนำ "โนวัน (누구없소)", และมีส่วนร่วมในการผลิตเพลง "1,2 (한두번)" จากอีพีของเธอ 24°C ออกจำหน่ายเมื่อวันที่ 30 พฤษภาคม ค.ศ. 2019
สาธารณรัฐโปแลนด์ที่ 2
สาธารณรัฐโปแลนด์ที่สอง หรือชื่ออย่างเป็นทางการคือ สาธารณรัฐโปแลนด์ เป็นประเทศในภูมิภาคยุโรปกลางและยุโรปตะวันออก ดำรงอยู่ระหว่างปี ค.ศ. 1918 จนถึง ค.ศ. 1939 สาธารณรัฐได้ประกาศจัดตั้งขึ้นในปี ค.ศ. 1918 ภายหลังจากสงครามโลกครั้งที่หนึ่งได้ยุติลง สาธารณรัฐที่สองล่มสลายในปี ค.ศ. 1939 เมื่อโปแลนด์ถูกรุกรานโดยนาซีเยอรมนี, สหภาพโซเวียต และสาธารณรัฐสโลวักที่หนึ่ง ซึ่งเป็นจุดเริ่มต้นของเขตสงครามยุโรปในสงครามโลกครั้งที่สอง
ในปี ค.ศ. 1938 สาธารณรัฐที่สองเป็นประเทศที่ใหญ่ที่สุดเป็นอันดับหกในทวีปยุโรป ซึ่งจากการสำรวจสำมะโนประชากรในปี ค.ศ. 1921 พบว่าสาธารณรัฐมีประชากรทั้งสิ้น 27.2 ล้านคน โดยในปี ค.ศ. 1939 หรือก่อนการเริ่มต้นของสงครามโลกครั้งที่สอง ประชากรได้เพิ่มขึ้นเป็น 35.1 ล้านคน ซึ่งประชากรเกือบหนึ่งในสามเป็นชนกลุ่มน้อย: 13.9% เป็นชาวรูเทเนีย; 10% เป็นชาวยิวอัชเกนัซ; 3.1% เป็นชาวเบลารุส; 2.3% เป็นชาวเยอรมัน และอีก 3.4% เป็นชาวเช็กและชาวลิทัวเนีย ในเวลาเดียวกัน ชาวโปแลนด์จำนวนมากยังคงอาศัยอยู่นอกพรมแดนของประเทศ
ภูมิศาสตร์
ภูมิประเทศของโปแลนด์เป็นที่ราบเกือบทั้งประเทศ ยกเว้นทางใต้ ซึ่งเป็นเขตภูเขาและเทือกเขาบริเวณพรมแดนกับเชโกสโลวาเกีย มีทรัพยากรแร่ธาตุที่สำคัญ ได้แก่ ถ่านหิน น้ำมัน ก๊าซธรรมชาติ เหล็ก ตะกั่ว ทองแดง
พรมแดน
ในบรรดาเมืองใหญ่ ๆ ของสองสาธารณรัฐโปแลนด์ที่ร้อนที่สุดอุณหภูมิเฉลี่ยรายปีอยู่ในคราคูฟ (9.1 ° C ในปี 1938) และหนาวเย็นในวิลนีอุส (7.6 ° C ในปี 1938)
กองทัพ
ก่อนที่จะมีการบุกรุก 1939, โปแลนด์มีกองทัพขนาดใหญ่มากถึง 283,000 ทหารประจำการใน 37 หน่วยทหารราบที่ 11 กองพันทหารม้าและสองกลุ่มติดอาวุธรวมทั้งหน่วยทหารปืนใหญ่ อีก 700,000 คนที่ทำหน้าที่ในการสำรอง ที่ระบาดในสงครามกองทัพโปแลนด์ก็สามารถที่จะใส่ในสนามเกือบหนึ่งล้านทหารปืนใหญ่ 2800 กระบอก, 500 รถถัง และเครื่องบิน400ลำ.
การฝึกอบรมของกองทัพโปแลนด์เป็นอย่างละเอียด พลเรือนมีร่างกายที่มีอำนาจของคนที่มีความรู้จากผู้เชี่ยวชาญและอุดมคติสูง เจ้าหน้าที่ทั้งอาวุโสและจูเนียร์การฟื้นฟูอย่างต่อเนื่องในการฝึกอบรมของพวกเขาในสนามและในการบรรยายฮอลล์ที่ความสำเร็จทางเทคนิคที่ทันสมัย​​และบทเรียนของสงครามร่วมสมัยที่ได้รับแสดงให้เห็นและพูดคุยกัน อุปกรณ์ของกองทัพโปแลนด์ได้รับการพัฒนาในทางเทคนิคน้อยกว่าของศัตรูและติดอาวุธที่ได้รับการชะลอตัวลงโดย recrudescence มองในแง่ดีในภาคตะวันตกของยุโรปและปัญหางบประมาณ.
น่าเศร้าที่แผนสงคราม (แผนตะวันตกและแผนตะวันออก) ล้มเหลวทันทีที่เยอรมนีบุกในปี 1939, การสูญเสียโปแลนด์ในการต่อสู้กับเยอรมัน (ฆ่าตายและหายไปในการดำเนินการ) มีจำนวนแคลิฟอร์เนีย 70,000 420,000 ถูกนำตัวนักโทษ ความเสียหายที่เกิดจากกองทัพแดง (ซึ่งบุกโปแลนด์เมื่อวันที่ 17 ก.ย. ) เพิ่มขึ้นถึง 6,000 ถึง 7,000 ของการบาดเจ็บล้มตายและสูญหาย 250,000 ถูกนำตัวนักโทษ แม้ว่ากองทัพโปแลนด์ - พิจารณาการใช้งานของพันธมิตร - อยู่ในตำแหน่งที่ไม่เอื้ออำนวย - มันมีการจัดการที่จะสร้างความสูญเสียอย่างร้ายแรงต่อศัตรู: 14,000 ทหารเยอรมันถูกฆ่าตายหรือสูญหาย, รถถัง 674 คัน และ รถหุ้มเกราะ319คันถูกทำลายหรือได้รับความเสียหาย เครื่องบิน230ลำถูกยิงตก; กองทัพแดงหายไป (ถูกฆ่าตายและสูญหาย) ประมาณ 2,500นาย ยานรบ150คันและเครื่องบิน20ลำ การรุกรานของสหภาพโซเวียตโปแลนด์และการขาดความช่วยเหลือจากสัญญาพันธมิตรตะวันตกมีส่วนทำให้กองทัพโปแลนด์พ่ายแพ้ 6 ตุลาคม 1939
ประชากร
อดีตโปแลนด์เป็นประเทศของหลายเชื้อชาติ นี่คือความจริงโดยเฉพาะอย่างยิ่งหลังจากที่ได้รับการคืนความเป็นอิสระในการปลุกของสงครามโลกครั้งที่หนึ่งและต่อมา สงครามโปแลนด์-โซเวียต​​ สิ้นสุดที่ สนธิสัญญาสันติภาพริกา. โดย สำมะโนประชากร 1921 แสดงให้เห็นว่า 30.8% ของประชากรที่ประกอบไปด้วยชนกลุ่มน้อยเชื้อชาติ ตามที่  สำรวจสำมะโนประชากรโปแลนด์ 1931: 68.9% ของประชากรที่เป็น โปแลนด์ 13.9% เป็น ชาวยูเครน ประมาณ 10% ของชาวยิว 3.1% เบลารุส2.3% เยอรมันและ 2.8% - อื่น ๆ รวมทั้ง ลิทัวเนีย เช็ก อาร์เมเนีย รัสเซีย และ  ยิปซี สถานการณ์ของชนกลุ่มน้อยเป็นเรื่องที่ซับซ้อนและมีการเปลี่ยนแปลงในช่วงระยะเวลา.
การเปลี่ยนแปลงดินแดน
หลังทำสงครามกับสหภาพโซเวียตจนได้ดินแดนเพิ่มแล้ว โปแลนด์ก็มีแนวคิดชาตินิยม ที่จะทำให้โปแลนด์เป็นรัฐที่มีอำนาจที่สุดในยุโรปตะวันออก โปแลนด์เกิดกรณีพิพาทกับลิทัวเนีย เพราะเมื่อก่อนนี้โปแลนด์กับลิทัวเนียเคยเป็นอาณาจักรเดียวกันมาก่อน ในเครือจักรภพโปแลนด์-ลิทัวเนีย โปแลนด์เห็นว่าลิทัวเนียล้าหลังควรให้โปแลนด์ปกครอง เพราะต้องการครองลิทัวเนียเหมือนในอดีต ในที่สุด เดือนสิงหาคม 1919 โปแลนด์ทำสงครามกับลิทัวเนีย ผลของสงครามนี้ทำให้โปแลนด์ได้เมืองวิลนีอุส (เมืองหลวงของลิทัวเนียในปัจจุบัน) เมืองหลวงเก่าแก่ของลิทัวเนียไป ผลจากการเสียดินแดนครั้งนี้ ทำให้ลิทัวเนียตัดสัมพันธ์ทุกอย่างกับโปแลนด์
หลังสงครามโลกครั้งที่สอง ความพ่ายแพ้และล่มสลายของนาซีเยอรมนี ดินแดนปรัสเซียตะวันออกของเยอรมนีที่ถูกยึดครองโดยสหภาพโซเวียต สภาพโซเวียตได้ยกดินแดนปรัสเซียตะวันออกให้แก่โปแลนด์
วัดโพธาราม (อำเภอศรีประจันต์)
วัดโพธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางงาม อำเภอศรีประจันต์ จังหวัดสุพรรณบุรี ที่ดินตั้งวัดมีเนื้อที่ 32 ไร่ อาณาเขต ทิศเหนือ จดที่ดินเอกชน ทิศใต้และทิศตะวันออก จดทางสาธารณะ ทิศตะวันตก จดแม่น้ำท่าคอย ในจังหวัดสุพรรณบุรียังมีวัดโพธารามอีกแห่ง อยู่ที่อำเภออู่ทอง
ประวัติของวัดโพธาราม ไม่ปรากฏแน่ชัด แต่เมื่อพิจารณาจากโบราณสถานภายในวัด  สันนิษฐานว่า คงเป็นวัดเดิมมาตั้งแต่สมัยอยุธยา  ส่วนวัดในปัจจุบันนั้น  หนังสือ ประวัติวัดทั่วราชอาณาจักร ระบุว่า ตั้งเมื่อ พ.ศ. 2345 และได้รับพระราชทานวิสุงคามสีมา เมื่อวันที่ 8  กันยายน  พ.ศ. 2487 เขตวิสุงคามสีมา กว้าง 54 เมตร ยาว 70 เมตร
อาคารเสนาสนะได้แก่ อุโบสถ วิหาร ศาลาการเปรียญ กว้าง 52 เมตร ยาว 98 เมตร สร้างเมื่อ พ.ศ. 2345 หอสวดมนต์ กว้าง 34 เมตร ยาว 58 เมตร สร้างเมื่อ พ.ศ. 2345 ปูชนียวัตถุมีพระประธานประจำอุโบสถ อาคารที่เป็นโบราณสถาน คือ วิหารมีลักษณะเป็นอาคารทรงสี่เหลี่ยมผืนผ้า ขนาดกว้าง 6.50 เมตร ยาว 14 เมตร มีโครงสร้างเป็นแบบผนังรับน้ำหนัก ด้านสกัดหน้ามีประตู 1 ช่อง สำหรับผนังด้านข้าง มีหน้าต่างด้านละ 1 บาน หลังคาของโบราณสถาน พังชำรุดเสียหายแล้ว
โรงเรียนการกุศลของวัดในพระพุทธศาสนา
โรงเรียนการกุศลของวัดในพระพุทธศาสนา หมายถึง โรงเรียนเอกชนที่วัดเป็นผู้ถือใบอนุญาต ตาม พระราชบัญญัติโรงเรียนเอกชน พ.ศ. 2525 มาตรา 15 (1) และ (3) แห่งที่วัดเป็นผู้รับใบอนุญาต โดยมีคณะสงฆ์ พระภิกษุเป็นผู้บริหาร ดำเนินการ และเป็นเจ้าของ จัดการเรียนการสอน เพื่อให้บริการประชาชน "ด้านการศึกษาสงเคราะห์" ตั้งแต่ละดับชั้นปฐมวัย ประถมศึกษา มัธยมศึกษาตอนต้นและตอนปลาย (ม.1-6) ทั้งสายวิทย์-คณิต สายศิลป์ และในระดับวิชาชีพ
ประวัติ
พันธกิจทางพระพุทธศาสนาประการหนึ่ง คือการให้การสงเคราะห์แก่ประชาชน ตามหลักสังหวัตถุ การจัดการศึกษาถือว่าเป็นการะงานหนึ่งในการบริการสงคมของพระภิกษุในพระพุทธศาสนา โรงเรียนการกุศลของวัดในพระพุทธศาสนา จึงถือเป็นภาระงานร่วม ที่มีการดำเนินการจัดการศึกษาตั้งแต่อดีต จนถึงปัจจุบัน พระภิกษุ ตั้งแต่ระดับเจ้าอาวาส ผู้ดำเนินการจัดตั้งโรงเรียน หรือมอบที่ดิน หรืออนุญาตให้ใช้ที่ดินของวัดเพื่อการจัดตั้งโรงเรียน ทั้งในส่วนที่เป็นโรงเรียนวัด (ภายใต้การบริหารงานของหน่วยงานภาครัฐ) และจัดตั้งโรงเรียนการกุศลที่สังกัดการศึกษาเอกชน บริหารงานโดยคณะสงฆ์ และรัฐเป็นผู้ให้การอุปถัมภ์ และสนับสนุน ดังนั้นโรงเรียนการกุศลของวัดจึงถูกจัดเป็นภาระงานหนึ่งของคณะสงฆ์ในการ ให้การสงเคราะห์สังคม และประชาชน เป็นสถานศึกษาของพระพุทธศาสนา เป็นโรงเรียนของพระพุทธเจ้าดังคำที่ สมเด็จพระพุฒาจารย์ (เกี่ยว อุปเสโณ)  ประธานคณะผู้ปฏิบัติหน้าที่สมเด็จพระสังฆราช มาเป็นประธานประกอบพิธีเปิดการสัมมนาโรงเรียนการกุศลของวัด ณ โรงเรียนวินิตศึกษา ในพระบรมราชูปถัมภ์ อ.เมือง จ.ลพบุรี เมื่อวันศุกร์ที่ 28 สิงหาคม 2552 ที่ผ่านมา "โรงเรียนการกุศลของวัด เป็นโรงเรียนของพระพุทธเจ้า  นักเรียนทุกคนจึงเป็นลูกของพระพุทธเจ้า มีพระเป็นตัวแทนของพระพุทธเจ้า ที่นำคำสอนสู่นักเรียน ยิ่งนักเรียนมีความเข้าเรื่องหลักธรรม นำหลักธรรมของพระพุทธศาสนามากใช้เท่าไร จะนำมาซึ่งความมั่นคงของสถาบันหลักทั้ง 3 สถาบัน ไม่เฉพาะแต่สถาบันพระพุทธศาสนาเท่านั้น ทำอย่างไรโรงเรียนการกุศลของวัดที่มีอยู่เกือบ 100 แห่ง จะประสานการทำงานไปในทิศทางเดียวกัน ภายใต้แนวความคิดที่ว่า โรงเรียนการกุศลของวัด เป็นโรงเรียนของพระพุทธเจ้า"
พุทธศักราช 2488 รัฐบาลได้ประกาศใช้ระเบียบกระทรวงศึกษาธิการว่าด้วยโรงเรียนราษฎร์ของวัด เพื่อเปิดโอกาสให้วัด ได้เข้าไปมีบทบาทในการจัดการศึกษาแก่เยาวชน ในรูปแบบโรงเรียนเอกชน ในชื่อ "โรงเรียนการกุศลของวัดในพระพุทธศาสนา" ที่โรงเรียนสามารถจัดการเรียนการสอนได้ตั้งแต่ระดับปฐมวัย (อนุบาล)ถึงมัธยมศึกษา มีวัดเป็นผู้แทนรับใบอนุญาต พระภิกษุสงฆ์และ ฆราวาสเป็นผูบริหารรวมทั้งดำเนินการบริหาร จัดการการศึกษาของโรงเรียน เพราะแต่เดิมวัดส่วนใหญ่จัดการศึกษาอยู่แล้ว แต่ละแห่งไม่น้อยกว่า 30 - 40 ปี บางแห่งมีอายุการดำเนินการกว่า 60 ปี โดยโรงเรียนแห่งแรก คือ โรงเรียนสุวรรณรังสฤษฎิ์วิทยาลัยอำเภอเมืองจังหวัดเพชรบุรี เปิดการเรียนการสอนตั้งแต่ พ.ศ. 2475 บริหารงานภายใต้สำนักงานคณะกรรมการส่งเสริมการศึกษาเอกชน ได้รับเงินอุดหนุนบางส่วนจากภาครัฐ
ในปัจจุบันโรงเรียนการกุศลของวัดในพระพุทธศาสนา สังกัดสำนักงานคณะกรรมการส่งเสริมการศึกษาเอกชน ในปีการศึกษา 2552 มีโรงเรียนที่เป็นสมาชิกกลุ่มฯ จำนวนกว่า 92 โรงเรียน เช่น โรงเรียนวัดใหม่กรงทอง จ.ปราจีนบุรี โรงเรียนวินิตศึกษา จ.ลพบุรี โรงเรียนวัดโคกสมานคุณ จ.สงขลา โรงเรียนวัดบ้านโป่ง (สามัคคีคุณูปถัมภ์) จ.ราชบุรี เป็นต้น จำนวนนักเรียนรวมกันทั่วประเทศ 93,086 คน และคณะครู 4,126 คน
อ้างอิง
‎
กลุ่มแยกการเมือง
กลุ่มแยกการเมือง (political faction) เป็นกลุ่มปัจเจก เช่น พรรคการเมือง สหภาพการค้า หรือกลุ่มอื่นที่มีความมุ่งหมายทางการเมืองร่วมกัน กลุ่มแยกหรือพรรคการเมืองอาจมีกลุ่มแยกย่อยที่แตกเป็นส่วน ๆ "พรรคในพรรค" ซึ่งอาจเรียกว่าเป็นกลุ่มอำนาจ หรือกลุ่มออกเสียง สมาชิกของกลุ่มแยกจับมือกันเป็นวิธีบรรลุเป้าหมายเหล่านี้และผลักดันวาระและฐานะของพวกตนในองค์การหนึ่ง
กลุ่มแยกไม่จำกัดอยู่เฉพาะพรรคการเมืองเท่านั้น กลุ่มแยกสามารถและมักเกิดในกลุ่มใดก็ได้ที่มีเป้าหมายหรือความมุ่งหมายทางการเมืองบางอย่าง
บางทีคำ "faction" ในภาษาอังกฤษยังใช้เป็นไวพจน์ของพรรคการเมืองได้ในระดับหนึ่ง แต่ "ด้วยความหมายน่าอดสู โดยสื่อการกล่าวหาว่ามีจุดหมายปลายทางเห็นแก่ตัวหรือก่อภัย หรือมีวิธีที่ไม่สงบหรือไม่สำนึกผิดชอบ" ตามพจนานุกรมภาษาอังกฤษออกซฟอร์ด
การแบ่งแยกเชื้อชาติ
การแบ่งแยกเชื้อชาติ (racial segregation) เป็นการแบ่งมนุษย์ออกเป็นกลุ่มเชื้อชาติในชีวิตประจำวัน อาจใช้กับกิจกรรมอย่างการรับประทานในภัตตาคาร การดื่มจากน้ำพุ การใช้ห้องน้ำสาธารณะ การเข้าโรงเรียน การไปโรงภาพยนตร์ การโดยสารรถโดยสารประจำทาง หรือในการเช่าหรือซื้อบ้าน คณะกรรมการต่อต้านคตินิยมเชื้อชาติและการไม่ยอมรับยุโรป (European Commission against Racism and Intolerance) นิยามการแบ่งแยกว่า "การกระทำซึ่งบุคคลแย่งบุคคลอื่นบนพื้นฐานมูลเหตุที่ระบุไว้หนึ่งโดยปราศจากการให้เหตุผลวัตถุพิสัยและสมเหตุสมผล เข้ากับบทนิยามที่เสนอของการเลือกปฏิบัติ ผลคือ การกระทำโดยเจตนาซึ่งแบ่งแยกคนหนึ่งจากบุคคลอื่นบนพื้นฐานมูลเหตุที่ระบุไว้ไม่ประกอบเป็นการแบ่งแยก"
เติ้ง เจียเจีย
เติ้ง เจียเจีย (鄧家佳 Deng Jiajia) เป็นนักแสดงชาวจีน
แม่โขงคลับแชมเปียนชิพ 2014
แม่โขงคลับแชมเปียนชิพ 2014 เป็นฤดูกาลเปิดตัวของแม่โขงคลับแชมเปียนชิพ. สี่ทีมเข้าร่วมในฐานะทีมแชมป์ลีกภายในประเทศต่าง ๆ ประกอบไปด้วย กัมพูชา, ลาว, พม่า และเวียดนาม เปิดตัวการแข่งขันรายการนี้ที่ประเทศเวียดนามระหว่างวันที่ 31 ตุลาคม ค.ศ. 2014 และ 2 พฤศจิกายน จะลงเล่นในระบบแพ้คัดออกโดยเริ่มต้นตั้งแต่รอบรองชนะเลิศ การแข่งขันรายการนี้ได้รับการสนับสนุนโดย โตโยต้า
สงครามครูเสดครั้งที่ 7
สงครามครูเสดครั้งที่ 7 (Seventh Crusade; ค.ศ. 1248 – 1254) เป็นการทัพครูเสด ที่ฝ่ายคริสต์ นำทัพโดยพระเจ้าหลุยส์ที่ 9 แห่งฝรั่งเศส รบกับสุลต่านแห่งราชวงศ์อัยยูบีย์ อัสซาลิห์ อัยยูบ์
เนื้อหา
ภายหลังการสนธิสัญญาระหว่างจักรพรรดิเฟรดเดอริคที่ 2 แห่งจักรวรรดิโรมันอันศักดิ์สิทธิ์ กับอัล-คามิล สุลต่านแห่งอัยยูบีย์ในครั้งนั้น เยรูซาเล็มก็ถูกชาวมุสลิมยึดกลับไปอีก ในเวลานั้นเป็นสมัยของสมเด็จพระสันตะปาปาอินโนเซนต์ที่ 4 ทรงเรียกร้องให้จัดตั้งกองทัพครูเสด เพื่อยึดเยรูซาเล็มกลับคืนอีกครั้ง มีเพียงพระเจ้าหลุยส์ที่ 9 แห่งฝรั่งเศส พระองค์เดียวเท่านั้นที่อาสาออกรบ ทั้งที่เพิ่งจะเสร็จสิ้นสงครามที่ยืดเยื้อกับอังกฤษมายาวนาน และยังติดภารกิจออกปราบปรามเขตแดนที่กระด้างกระเดื่องทางตอนใต้ของฝรั่งเศส พระองค์จึงขอยืดเวลาออกไปอีกระยะหนึ่งจนกระทั่งปี ค.ศ. 1249 พระองค์เลือกนำทัพออกจากเมืองท่าที่เพิ่งเปิดขึ้นใหม่ทางใต้ฝรั่งเศส แทนที่จะเป็นเจนัวหรือเวนิส แต่ก็วางเป้าหมายไว้ที่อียิปต์และยึดเมืองท่าดาเมียตตา
หลังจากที่ยึดดาเมียตตาได้แล้ว หลุยส์ที่ 9 ก็นำทัพมุ่งหน้าสู่ไคโร ช่วงนั้นอียิปต์ปกครองโดยสุลต่านตุรันชา กองทัพครูเสด ออกเดินทางสู่ไคโรในปี ค.ศ. 1250 แต่ยังไม่ทันถึงไคโร ก็ถูกโจมตีโดยทัพมุสลิมนำโดยไบบาร์ส ขุนพลชาวมุสลิมที่มันซูระ กองทัพของหลุยส์ที่ 9 พ่ายแพ้ สูญเสียนักรบเกือบทั้งหมด ระหว่างทางที่หลุยส์ ที่ 9 กำลังล่าถอยทัพกลับดาเมียตตา พระองค์ถูกดักจับและนำไปควบคุมไว้ที่ไคโรในฐานะตัวประกันโดยฝ่ายมุสลิมได้ติดต่อไปยังฝรั่งเศส เพื่อขอเงินค่าไถ่เพื่อแลกกับการปล่อยพระองค์กลับบ้าน
หลังจากความพ่ายแพ้ กองทัพครูเสดก็แตกกระสานซ่านเซ็นหนีเอาตัวรอด หลังจากฝรั่งเศสยินยอมจ่ายค่าประกันเป็นจำนวน 800,000 เหรียญทอง ฝ่ายมุสลิมจึงยอมปล่อยหลุยส์ ที่ 9 เป็นอิสระ แต่พระองค์ก็ไม่ยอมกลับบ้าน ยังคงท่องเที่ยวอยู่ในดินแดนศักดิ์สิทธิ์ต่อไป อยู่ในซีเรียนานถึง 4 ปี ช่วงเวลานั้น หลุยส์ที่ 9 พยายามสร้างปราการต่าง ๆ ในซีเรียให้แข็งแกร่งกว่าเดิมและจัดเตรียมอาวุธ จัดเตรียมกำลังพลโดยรับสมัครผู้อาสามาเป็นทหารนำมาฝึกรบให้เข้มแข็งขึ้น เพราะพระองค์หวังว่าจะเข้าทำศึกกอบกู้เยรูซาเล็มอีกครั้งให้สำเร็จจนได้ จนกระทั้งปี ค.ศ. 1254 พระองค์จึงได้คิดเดินทางกลับฝรั่งเศส
เคแมนแคระกูว์วีเย
เคแมนแคระกูว์วีเย (Cuvier's dwarf caiman, Cuvier's caiman, Smooth-fronted caiman, Musky caiman; ) เป็นสัตว์เลื้อยคลานชนิดหนึ่ง จำพวกเคแมน จัดอยู่ในวงศ์แอลลิเกเตอร์ (Alligatoridae)
จัดเป็นสัตว์เลื้อยคลานในอันดับจระเข้ที่มีขนาดเล็กที่สุดในโลกชนิดหนึ่ง มีขนาดยาวเต็มที่ประมาณ 1.4 เมตร (4.6 ฟุต) ในตัวผู้ และ 1.2 เมตร (3.9 ฟุต) ในตัวเมีย น้ำหนักประมาณ  6 ถึง 7 กิโลกรัม (13 ถึง 15 ปอนด์)  ถูกค้นพบและบรรยายทางวิทยาศาสตร์โดยฌอร์ฌ กูว์วีเย (Georges Cuvier) นักสัตววิทยาชาวฝรั่งเศส ซึ่งเป็นผู้ค้นพบเป็นบุคคลแรก โดยสถานที่ค้นพบครั้งแรกคือเมืองกาแยนในเฟรนช์เกียนา โดยที่ชื่อวิทยาศาสตร์ คำว่า Paleosuchus มาจากคำภาษากรีกว่า palaios หมายถึง "โบราณ" และ soukhos หมายถึง "จระเข้" เพราะเชื่อว่าเคแมนแคระกูว์วีเยสืบสายพันธุ์มาจากสัตว์ในอันดับจระเข้โบราณอายุนานกว่า 30 ล้านปี และคำว่า palpebrosus มาจากภาษาละติน palpebra หมายถึง "เปลือกตา" และ osus หมายถึง "เต็มไปด้วย" ซึ่งหมายถึงแผ่นกระดูกที่ปรากฏอยู่เหนือเปลือกตา thumb|left|ส่วนหัว เคแมนแคระกูว์วีเย กระจายพันธุ์อยู่ในป่าทึบของลุ่มน้ำแอมะซอนในทวีปอเมริกาใต้ โดยอาศัยในพื้นที่ที่เป็นแม่น้ำและทะเลสาบ การฟักไข่เหมือนกับเคแมนชนิดอื่น ๆ คือ ใช้ความร้อนจากแสงแดดหรือความร้อนจากการเน่าสลายของพรรณพืชที่ใช้ปกคลุมรังเพื่อการฟักเป็นตัว
เคแมนแคระกูว์วีเยไม่มีชนิดย่อย กินอาหารได้หลากหลายชนิด ทั้งสัตว์ครึ่งบกครึ่งน้ำ, ปลา, ปู, นก, กุ้ง, หอย, สัตว์เลี้ยงลูกด้วยนมขนาดเล็ก รวมถึงแมลงปีกแข็งและสัตว์ไม่มีกระดูกสันหลังด้วย เนื่องจากเป็นสัตว์ขนาดเล็กจึงนิยมเลี้ยงกันเป็นสัตว์เลี้ยงด้วย
บิวทาโนน
เมทิลเอทิลคีโตน มีชื่ออืนที่เราเรียกกันว่า เอ็มอีเค (MEK) 2-บิวทาโนน (2-butanone) เมทิลอาเซโตน (methylacetone),ethylmethylketone,2-oxobutane มีน้ำหนักโมเลกุล 72.11 มีจุดเดือด 79.6 องศาเซลเซียส คุณสมบัติของมันเป็นของเหลวใสมีกลิ่นของอะซีโตน วิธีการใช้ ใช้ในอุตสาหกรรมผลิตเป็นสารเคลือบ เป็นตัวทำละลายที่ขจัดไขมันแลคเกอร์เป็นตัวทำละลายอุตสาหกรรมทั่วไป การควบคุมแบ่งเป็น 2 แบบ แบบแรกคือ การบรรจุมากกว่า 500 มิลลิลิตรจัดเป็นวัตถุอันตราย หากใครมีไว้ครอบครองต้องมีใบรับอนุญาต ถ้าไม่มีใบรับอนุญาตมีโทษจำคุกไม่เกิน 2 ปี ปรับไม่เกิน 2 แสนบาท หรือทั้งจำทั้งปรับ แบบที่สองคือ การบรรจุน้อยกว่า 500 มิลลิลิตรจัดเป็นสารระเหย ก่อนนำไปจำหน่ายต้องมีฉลากข้อความคำเตือนทุกครั้ง หากไม่มีฉลากข้อความคำเตือนทุกคั้งที่จำหน่าย ผู้จำหน่ายมีโทษจำคุกไม่เกิน 2 ปี ปรับไม่เกิน 2 แสนบาท หรือ ทั้งจำทั้งปรับ สูตรโมเลกุลคือ CH3COCH2CH3
โดเวอร์
โดเวอร์ (Dover) เป็นเมืองเล็ก ๆ มีท่าเรือข้ามฟากที่สำคัญของมณฑลเคนต์ เซาท์อีสต์อิงแลนด์ เมืองตั้งอยู่ตรงข้ามฝรั่งเศสบริเวณช่องแคบโดเวอร์ ส่วนที่แคบที่สุดของช่องแคบอังกฤษ ตั้งอยู่ทางทิศตะวันออกเฉียงใต้ของเมืองแคนเทอร์เบอรี และทางทิศตะวันออกของเมดสโตน
ท่าเรือโดเวอร์เป็นแหล่งว่าจ้างงานของเมือง และยังเป็นสถานที่ท่องเที่ยวอีกด้วย
นีกอลา กรูแอฟสกี
รัฐมนตรีกระทรวงการคลังประเทศมาซิโดเนีย
รัฐบาลภายใต้ลืบโค โจกี้เอฟสกี ประเทศมาซิโดเนียได้ขายเทเลคอมไปยังประเทศฮังการี และโรงกลั่นน้ำมันเพื่อผลิตปิโตรเลียม นีกอลา กรูแอฟสกียังดำเนินการปฏิรูปทางการเงินรวมทั้งการปฏิรูประบบการชำระเงินและภาษีมูลค่าเพิ่มที่ 18% ซึ่งต้องได้รับใบเสร็จรับเงินสำหรับนักธุรกิจมาซิโดเนียทั้งหมด ซึ่งเป็นโครงการที่ออกแบบมาเพื่อต่อสู้กับการหลีกเลี่ยงภาษี
ผู้นำพรรค
นีกอลา กรูแอฟสกีเป็นผู้นำพรรคของ VMRO-DPMNE หลังจากที่ VMRO-DPMNE พ่ายแพ้ในการเลือกตั้งรัฐสภาเมื่อพ.ศ. 2545 มีช่วงการปะทะกันภายในพรรค นีกอลา กรูแอฟสกีได้ออกมาในฐานะผู้เชี่ยวชาญสหภาพยุโรป เขาได้รับการแต่งตั้งเป็นหัวหน้าพรรคหลังจากนายกรัฐมนตรีลืบโค โจกี้เอฟสกีลาออก นายกรัฐมนตรีลืบโค โจกี้เอฟสกีได้ออกมาตั้งพรรคของตนเองแต่ไม่ประสบผลสำเร็จ
นายกรัฐมนตรี
พรรค VMRO-DPMNE ได้รับการเลือกตั้งรัฐสภาเมื่อเดือนกรกฎาคม พ.ศ. 2549 และเมื่อวันที่ 25 สิงหาคม พ.ศ. 2549 เขาได้จัดตั้งรัฐบาลใหม่ขึ้น รัฐบาลของเขามีบุคคลใหม่แทนที่คนเก่าในกระทรวงสำคัญและตำแหน่งอื่น ๆ ในการเลือกตั้งนีกอลา กรูแอฟสกีได้รับความแตกต่างในการเป็นหัวหน้าผู้เชี่ยวชาญสหภาพยุโรปคนแรกที่ได้รับการเลือกตั้งจากรัฐบาลที่เกิดในปีค.ศ. 1970
สาวมาด เมกะแดนซ์
ผลงานเพลงดัง
เดอะสตาร์ของแม่ สาวลาดพร้าว รักคนแก่ ดาวมหาลัย ชมรมสาวผัวเผลอ
หังสิกา โมฏวานี
ละครโทรทัศน์
-->
เจฟฟ์ แดเนียลส์
เจฟฟ์ แดเนียลส์ มีผลงานการแสดงภาพยนตร์เรื่องแรกคือเรื่อง แรกไทม์ (1981) จากนั้นเขามีผลงานการแสดงภาพยนตร์อย่างต่อเนื่องในยุคคริสต์ทศวรรษ 1980–1990 เช่น ค่าแห่งความรัก (1983), รับบทนักแสดงนำในภาพยนตร์ที่กำกับการแสดงโดย วูดดี อัลเลนเรื่อง กุหลาบสีม่วงแห่งไคโร (1985) ซึ่งทำให้เขาได้รับการเสนอชื่อให้เข้าชิงรางวัลลูกโลกทองคำเป็นครั้งแรก, ฮาร์ตเบิร์น จะรักให้ช้ำอีกทำไม (1986), อะรัคโนโฟเบีย ใยสยอง 8 ขา (1990) จนกระทั่งเขาได้รับบทเด่นโดยแสดงคู่กับ คีอานู รีฟส์ ใน สปีด เร็วกว่านรก (1994) ก่อนที่จะประสบความสำเร็จและมีชื่อเสียงอย่างมากในการแสดงนำคู่กับ จิม แคร์รีย์ ในภาพยนตร์ตลกเรื่อง ใครว่าเราแกล้งโง่ หือ? (1994) โดยหลังจากที่เขามีชื่อเสียงในฮอลลีวูด เขาก็ได้แสดงนำในภาพยนตร์ของวอลต์ ดิสนีย์เรื่อง 101 ไอ้จุดมหาสนุก (1996) และภาพยนตร์เรื่อง เมืองรีโมทคนทะลุมิติมหัศจรรย์ (1998)
ในยุคคริสต์ทศวรรษ 2000 เขายังคงมีผลงานการแสดงในภาพยนตร์ที่ประสบความสำเร็จเช่น ลิขิตชีวิตเหนือกาลเวลา (2002) ,รับบทนักแสดงนำคู่กับลอรา ลินนีย์ ในภาพยนตร์ที่กำกับโดยโนอาห์ เบาม์แบกเรื่อง ครอบครัวนี้ ไม่มีปัญหา? (2005), ลูเปอร์ ทะลุเวลา อึดล่าอึด (2012), เดอะ มาร์เชียน กู้ตาย 140 ล้านไมล์ (2015)
นอกจากผลงานการแสดงแล้ว เจฟฟ์ แดเนียลส์ ยังเคยพากย์เสียงตัวละครในภาพยนตร์แอนิเมชันเรื่อง แก๊งลิงซิ่งอวกาศ (2008) และมีผลงานเพลงโดยออกสตูดิโออัลบั้มทั้งหมด 6 ชุด
สายน้ำ ลูกผู้ชาย
เรื่องย่อ
สายน้ำ ลูกผู้ชาย เรื่องราวเกี่ยวกับมิตรภาพระหว่าง แทน กับ ชัคกี้ ที่เป็นเพื่อนสนิทกัน แต่ต้องมาผิดใจกันเพราะ มีน ซึ่งสนิทกับ ชัคกี้ มาตั้งแต่เด็ก และ ชัคกี้ ก็หลงรัก มีน มาตลอด แต่ มีน กลับมีใจให้ แทน จากเพื่อนรักทั้งคู่ก็กลายเป็นคู่แข่งกัน เพราะทั้งคู่ต่างมีชื่อเข้ารับการคัดเลือกเป็นนักกีฬาว่ายน้ำทีมชาติ ต้องแข่งในรุ่นเดียวกัน เรื่องราวความสัมพันธุ์ระหว่าง “เพื่อน” จะจบลงอย่างไร ตามชมในละคร สายน้ำลูกผู้ชาย
ธงชาติโมซัมบิก
ธงชาติโมซัมบิก ประกาศใช้เมื่อวันที่ 1 พฤษภาคม ค.ศ. 1983 โดยมีพื้นฐานมาจากธงของแนวร่วมปลดปล่อยโมซัมบิก (Mozambican Liberation Front; ย่อว่า FRELIMO) ซึ่งเป็นพรรครัฐบาล ธงชาติโมซัมบิกประกอบด้วยแถบสีเขียว สีดำ สีเหลือง เรียงจากบนลงล่าง โดยแถบสีดำนั้นมีแถบสีขาวขนาดเล็กขนาบที่ตอนบนและตอนล่าง ด้านคันธงมีสามเหลี่ยมสีแดง ในสามเหลี่ยมประกอบด้วยดาวสีเหลือง หนังสือสีขาว และปืนยาวติดดาบปลายปืนกับจอบไขว้กัน โมซัมบิกเป็นชาติเดียวในโลกที่มีปืนเอเค 47 ประดับบนธงชาติ สีเขียวแทนความอุดมสมบูรณ์ สีขาวแทนสันติภาพ สีดำแทนทวีปแอฟริกา สีเหลืองแทนอัญมณี สีแดงแทนการต่อสู้เพื่อเอกราช ปืนเอเค 47 แทนการปกป้องประเทศ หนังสือแทนการศึกษา จอบแทนเกษตรกรรม และดาวแทนลัทธิมากซ์และแนวคิดสากลนิยม
นิกาย
นิกายในศาสนา (Religious denomination) หมายถึง หมู่ หรือพวกคณะนักบวชในศาสนาเดียวกัน ที่แยกออกไปเป็นพวก ๆ
ศาสนาพุทธ
นิกายในศาสนาพุทธ แบ่งออกเป็น 3 นิกายใหญ่ ๆ ได้แก่
ศาสนาคริสต์
นิกายในศาสนาคริสต์ แบ่งออกเป็น 2 นิกายใหญ่ ๆ ได้แก่
ศาสนาอิสลาม
นิกายในศาสนาอิสลาม แบ่งออกเป็น 2 นิกายใหญ่ ๆ ได้แก่
ศาสนาฮินดู
นิกายในศาสนาฮินดู แบ่งออกเป็น 8 นิกายใหญ่ ๆ ได้แก่
ศาสนาซิกข์
นิกายในศาสนาซิกข์ แบ่งออกเป็น 2 นิกายใหญ่ ๆ ได้แก่
ศาสนาเชน
นิกายในศาสนาเชน แบ่งออกเป็น 2 นิกายใหญ่ ๆ ได้แก่
โสรัน สิงห์
โสรัน สิงห์ (อักษรโรมัน: Soran Singh, เสียชีวิต 22 เมษายน 2016) เป็นแพทย์, พิธีกรโทรทัศน์ และนักการเมือง ชาวปากีสถานที่นับถือศาสนาซิกข์ อธิการบดีกระทรวงกิจการชนกลุ่มน้อยแคว้นแคบาร์ปัคตูนควา ก่อนจะเข้าร่วมปากีสตานเตหรีเกอินซัฟในปี 2011 เขาเคยเป็นสมาชิกของจมาเตอิสลามีปากีสตานเป็นเวลาเก้าปี สิงห์ยังเป็นสมาชิกของคณะกรรมการคุรุทวาราประพันธักสิกข์ปากีสถาน และ คณะกรรมการทรัพย์สินทรัสต์ผู้ลี้ภัย เขาเคยเป็นพิธีกรรายการ Za Hum Pakistani Yam เป็นเวลาสามปีครึ่งให้กับไคเบอร์นิวส์
การลอบสังหาร
โสรัน สิงห์ ถูกยิงเสียชีวิตในการโจมตีที่มุ่งเป้าไปที่เขา ใกล้กับบ้านของเขาในวันที่ 22 เมษายน 2016   ต่อมาตำรวจแคว้นแคบาร์ปัคตูนควาได้จับกุม พลเทพ กุมาร (Baldev Kumar) ผู้วางแผนการฆาตกรรมสิงห์ด้วยเหตุจูงใจจากสถานะคู่แข่งทางการเมือง และจ้างวานฆาตกรมาก่อการฆาตกรรมสิงห์ กุมารต้องการที่จะชนะการเลือกตั้งในพรรคเดียวกันกับสิงห์ในที่นั่งพิเศษที่สำรองไว้สำหรับชนกลุ่มน้อย เขาไม่ถูกใจกับสิงห์กลหลังสิงห์ได้รับที่นั่งนั้นไป  กุมารถูกศาลต่อต้านการก่อการร้ายตัดสินว่าบริสุทธิ์ในปี 2018 เนื่องจาก "ขาดหลักฐานที่แน่ชัด" บุตรชายของสิงห์ อาชัย สิงห์ (Ajay Singh) ต่อมาได้ออกมาแสดงไม่พึงพอใจกับคำตัดสินอย่างมาก ในขณะที่กุมารระบุว่าเขาถูกกล่าวหาเช่นนั้นเป็นเพราะจากศาสนาที่เขานับถือ
กูเวลาปิซ
กูเวลาปิซ (kue lapis) เป็นของหวานอินโดนีเซีย ทำจากแป้งข้าวเจ้านึ่งและประกอบด้วยชั้นสีต่าง ๆ คำ ลาปิซ ในภาษาอินโดนีเซียแปลว่า "ชั้น" ขนมชั้นนี้ค่อนข้างเป็นที่นิยมในประเทศอินโดนีเซีย และสามารถพบในประเทศเนเธอร์แลนด์ผ่านความเชื่อมโยงทางอาณานิคม กูเวลาปิซยังเป็นที่นิยมอย่างมากในประเทศมาเลเซีย สิงคโปร์ และบรูไน โดยมีชื่อเรียกว่า กูเวฮ์ลาปิซ นอกจากนี้ ชาวพม่าเชื้อสายจีนนำกูเวลาปิซไปยังพม่าตอนล่าง ที่ซึ่งขนมนี้มีชื่อเรียกว่า กเวลาเบ้ (MY ကွေလာပေး) หรือ กเวลาเบ้ซะ (MY ကွေလာပေးစ)
อีเอฟแอลคัพ ฤดูกาล 2020–21
อีเอฟแอลคัพ ฤดูกาล 2020–21 (2020–21 EFL Cup) จะเป็นการแข่งขันอีเอฟแอลคัพฤดูกาลที่ 61 หรือคาราบาวคัพตามชื่อผู้สนับสนุน ซึ่งจะเปิดรับสโมสรที่เข้าแข่งขันในพรีเมียร์ลีกและอิงกลิชฟุตบอลลีกทั้งหมด 92 สโมสร โดยการแข่งขันรอบแรกจะเริ่มในช่วงต้นเดือนกันยายน เป็นทีมชนะเลิศจากฤดูกาลที่แล้ว โดยชนะที่สนามกีฬาเวมบลีย์ด้วยผล 2–1 สโมสรที่ชนะการแข่งขันในฤดูกาลนี้จะได้เข้ารอบเพลย์ออฟรายการยูฟ่ายูโรปาคอนเฟอเรนซ์ลีก ฤดูกาล 2021–22
สโมสรที่เข้าแข่งขัน
สโมสรที่เข้าแข่งขันมีจำนวน 92 สโมสรจากพรีเมียร์ลีกและอิงกลิชฟุตบอลลีก ซึ่งเป็นลีกระดับที่ 1 ถึง 4 ในระบบลีกฟุตบอลอังกฤษ สโมสรที่เข้าแข่งขันในรอบแรกได้แก่สโมสรจากแชมเปียนชิปจำนวน 22 สโมสร ซึ่งยกเว้นและที่จบอันดับที่ 18 และ 19 ในพรีเมียร์ลีกฤดูกาลที่แล้ว รวมกับสโมสรทั้งหมดในลีกวันและลีกทูจำนวนลีกละ 24 สโมสร รวมทั้งสิ้น 70 สโมสร ซึ่งสโมสรเหล่านี้จะถูกแบ่งออกเป็นโซนภาคเหนือและโซนภาคใต้ตามที่ตั้งทางภูมิศาสตร์ บอร์นมัท วอตฟอร์ด และสโมสรอื่น ๆ ในพรีเมียร์ลีกที่ไม่ได้เข้าแข่งขันฟุตบอลถ้วยระดับทวีปจะได้ผ่านเข้าแข่งขันในรอบที่สอง ส่วน     และซึ่งเข้าแข่งขันฟุตบอลถ้วยระดับทวีปจะได้ผ่านเข้าแข่งขันในรอบที่สาม
รอบแรก
70 สโมสรเข้าแข่งขันในรอบแรก แบ่งเป็น 24 สโมสรจากลีกทู (ระดับที่ 4) 24 สโมสรจากลีกวัน (ระดับที่ 3) และ 22 สโมสรจากแชมเปียนชิป (ระดับที่ 2) การจับสลากแบ่งสายจะแบ่งสโมสรออกเป็นโซนภาคเหนือและภาคใต้ตามที่ตั้งทางภูมิศาสตร์ ซึ่งมีขึ้นเมื่อวันที่ 18 สิงหาคม ค.ศ. 2020
รอบสาม
ทั้งหมด 32 ทีมที่ลงเล่นในรอบนี้. อาร์เซนอล, เชลซี, เลสเตอร์ซิตี, ลิเวอร์พูล, แมนเชสเตอร์ซิตี, แมนเชสเตอร์ยูไนเต็ด และ ทอตนัมฮอตสเปอร์ ผ่านเข้าสู่ในรอบนี้เนื่องจากการแข่งขันสโมสรยุโรปของพวกเขาและจะเข้าร่วมกับ 25 ผู้ชนะของรอบสอง. การจับสลากได้ดำเนินการเมื่อวันที่ 6 กันยายน ค.ศ. 2020 โดย ฟิล แบบบ์. แต่ละคู่จะลงเล่นในช่วงสัปดาห์ของวันที่ 21 กันยายน ค.ศ. 2020. กำหนดเดิมเซ็ตไว้สำหรับวันที่ 22 กันยายน ค.ศ. 2020, คู่ระหว่าง ลีย์ตันโอเรียนต์ และ ทอตนัมฮอตสเปอร์ ได้เลื่อนการแข่งขันออกไปหลังจากผู้เล่นโอเรียนต์หลายคนมีผลตรวจเป็นบวกสำหรับ โควิด-19. เมื่อวันที่ 25 กันยายน, ได้มีการยืนยันว้่ทอตนัมได้รับสิทธิ์บายเข้าสู่รอบสี่, เนื่องจากโปรแกรมการแข่งขันของทีมโอเรียนต์ไม่สามารถหาคิวแข่งขันให้เติมเต็มได้.
รอบก่อนรองชนะเลิศ
ทั้งหมด 8 ทีมที่จะลงเล่นในรอบนี้. แต่ละคู่จะลงเล่นในสัปดาห์ระหว่างวันที่ 21 ธันวาคม ค.ศ. 2020. ทีมจากอีเอฟแอลแชมเปียนชิป เบรนต์ฟอร์ด และ สโตกซิตี เป็นสโมสรที่ไม่ได้มาจากพรีเมียร์ลีกเท่านั้นที่เข้าร่วมในรอบนี้.
รอบชิงชนะเลิศ
สองทีมลงเล่นในรอบนี้. รอบชิงชนะเลิศจะลงเล่นในวันที่ 25 เมษายน ค.ศ. 2021 ที่ สนามกีฬาเวมบลีย์, ถูกเลื่อนออกไปตั้งแต่วันที่ 28 กุมภาพันธ์ ค.ศ. 2021.
เขตมีแสง
เขตมีแสง (Photic zone) เป็นระดับน้ำที่อยู่ด้านบนสุดและสัมผัสกับแดด มีความลึก 0–200 เมตร เป็นชั้นที่มีออกซิเจนละลายมากที่สุด มีสารอาหารทำให้ปลาและแพลงก์ตอนชุกชุม มีความเอื้อต่อการสังเคราะห์แสงมีพืชและปะการังอยู่เป็นจำนวนมาก
ลักษณะสิ่งแวดล้อม
เป็นชั้นทะเลที่มีความอุมสมบูรณ์มีปลา, ปะการัง, กัลปังหา, สาหร่าย, แพลงก์ตอนและสัตว์น้ำชุกชุมซึ้งปลาบริเวณนี้เรียกว่าปลาผิวน้ำ
อุณหภูมิ
จะอยู่ในอุณหภูมิน้ำปกติหรือประมาณ 26–28 ° C
แสง
สามารถมีแสงอาทิตย์ส่องผ่านได้ดี
เซียร์รา บ็อกเกสส์
เซียร์รา บ็อกเกสส์ (Sierra Boggess) เป็นนักร้อง นักแสดงละครเพลงชาวอเมริกัน
หมู่เกาะโซโลมอนในโอลิมปิก
ประเทศหมู่เกาะโซโลมอน เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1984 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศหมู่เกาะโซโลมอน คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ SOL
เซียร์รา บ็อกเกสส์
เกิดและเติบโตที่เดนเวอร์ รัฐโคโลราโด เริ่มมีผลงานจากการรับบทนางเงือก แอเรียล ในละครเพลงปี 2007 ที่ดัดแปลงจากภาพยนตร์ The Little Mermaid (1989) ของดิสนีย์ เริ่มมีชื่อเสียงจากบท คริสติน ดาเอ ในละครเพลงเวสต์เอนด์ เดอะแฟนธอมออฟดิโอเปรา ของแอนดรูว์ ลอยด์ เวบเบอร์ และภาคต่อ เลิฟเนเวอร์ดายส์ (2010-2011) คู่กับรามิน คาริมโบ นักแสดงชาวอิหร่าน และยังได้รับบทนำในการแสดงรอบพิเศษ ฉลองครบรอบ 25 ปีของเดอะแฟนธอมออฟดิโอเปรา ซึ่งมีการถ่ายทอดสด และจำหน่ายเป็นแผ่นดีวีดี นอกจากนี้เธอยังรับบทเป็น ฟองทีน ในละครเพลง เลมีเซราบล์ ฉบับเวสต์เอนด์
หมู่เกาะโซโลมอนในโอลิมปิก
นับตั้งแต่ประเทศหมู่เกาะโซโลมอนส่งนักกีฬาเข้าร่วมการแข่งขันโอลิมปิกครั้งแรก นักกีฬาหมู่เกาะโซโลมอนได้รับเหรียญรางวัลรวมทั้งหมด 0 เหรียญ โดยแบ่งเป็น 0 เหรียญทอง 0 เหรียญเงิน และ 0 เหรียญทองแดง
สนามกีฬารามอน ซันเชซ ปิซฆวน
สนามกีฬารามอน ซันเชซ ปิซฆวน (Estadio Ramón Sánchez Pizjuán) เป็นสนามฟุตบอลแห่งหนึ่งตั้งอยู่ในเมืองเซบิยา แคว้นอันดาลูซิอา ประเทศสเปน ปัจจุบันเป็นสนามเหย้าของสโมสรฟุตบอลเซบิยาในลาลิกา มีความจุ 42,714 ที่นั่ง โดยมีขนาดความจุมากเป็นลำดับที่ 9 ของประเทศสเปน และมากเป็นลำดับที่สามของแคว้นอันดาลูซิอา โดยเป็นรองเพียงแค่ ลาการ์ตูฆา และ เบนิโต บิยามาริน ตามลำดับเท่านั้น
สนามแห่งนี้เคยใช้ในการแข่งขันนัดชิงชนะเลิศ ยูโรเปียนคัพ 1986 ระหว่าง สเตอัวบูคาเรสต์ กับ บาร์เซโลนา และยังเป็นหนึ่งในสนาม 17 สนามที่ใช้แข่งขันฟุตบอลโลก 1982 ที่สเปนเป็นเจ้าภาพ โดยแข่งขันทั้งสิ้น 2 นัด ในรอบแรก และรอบรองชนะเลิศ ระหว่างเยอรมนีตะวันตก กับฝรั่งเศส ยังใช้เป็นสนามแข่งขันยูฟ่ายูโรปาลีก รอบชิงชนะเลิศ ในปี ค.ศ. 2022 นอกจากนี้ ยังใช้เป็นสนามเหย้าของฟุตบอลทีมชาติสเปนในบางครั้งอีกด้วย โดยทีมชาติสเปนไม่เคยลงเล่นที่นี่แล้วแพ้แม้แต่นัดเดียว
ฟุตบอลโลก 1982
สนามแห่งนี้เป็นหนึ่งในสนามแข่งขัน ฟุตบอลโลก 1982 ในนัดดังกล่าวนี้
แคทเธอรีน วอเตอร์สตัน
แคทเธอรีน บอยเยอร์ วอเตอร์สตัน (Katherine Boyer Waterston; เกิด 3 มีนาคม ปี ค.ศ. 1980)  หรือรู้จักกันในชื่อ แคทเธอรีน วอเตอร์สตัน เป็นนักแสดงชาวอเมริกัน เธอมีภาพยนตร์ใหญ่เรื่องแรก คือ Michael Clayton (2007) จากนั้นเธอก็รับบทแสดงสมทบในภาพยนตร์ต่าง ๆ รวมถึง Robot & Frank, Being Flynn (ที้งสองปี 2012) และ The Disappearance of Eleanor Rigby: Her (2013) ก่อนที่เธอประสบความสำเร็จในบทของ Shasta Fay Hepworth ใน Inherent Vice (2014) กำกับโดย Paul Thomas Anderson ในปี 2015 เธอสวมบท คริสแอน แบรนแนน ใน Steve Jobs และเธอแสดงนำในภาพยนตร์ภาคต่อจากชุด แฮร์รี่ พอตเตอร์ คือ Fantastic Beasts and Where to Find Them (2016) ตามด้วยภาพยนตร์ Alien: Covenant (2017) และ Fantastic Beasts: The Crimes of Grindelwald (2018)